जबरदस्ती किस करने की कोशिश की, वीडियो देख यूजर्स ने लगाई क्लास
Ranbir Kapoor Upcoming film Tu Jhoothi ??Main Makkar Movie Promotion  रणबीर कपूर इन दिनों अपनी अपकमिंग फिल्म तू झूठी मैं मक्कार का जमकर प्रमोशन कर रहे हैं।
रणबीर कपूर इन दिनों अपनी अपकमिंग फिल्म तू झूठी मैं मक्कार का जमकर प्रमोशन कर रहे हैं। ऐसे में वह कई शोज और इवेंट्स में जा रहे हैं। इस बीच एक्टर का एक वीडियो सामने आया है, जिसमें एक फीमेल फैन रणबीर के साथ सेल्फी लेने बाद उन्हें जबरदस्ती किस करने लगती हैं। इस वीडियो के सामने आते ही यूजर्स ने सोशल मीडिया पर काफी नाराजगी जताई है।
फीमेल फैन ने रणबीर के गाल को किया टच
इस वीडियो में रणबीर प्रमोशनल इवेंट में फैंस के बीच घिरे हुए नजर आ रहे हैं। तभी एक फैन एक्टर के साथ सेल्फी लेने पहुंची। पहले तो फैन ने रणबीर के साथ सेल्फी ली, लेकिन फिर जैसे ही एक्टर जाने लगते हैं, तो लड़की उनके गाल टच करते हुए उन्हें किस करने की कोशिश करती है। इस वजह से रणबीर कुछ असहज होते दिखाई दिए।
वीडियो देख भड़के यूजर्स 
वीडियो के सामने आते ही यूजर्स इस वीडियो पर अपना खूब रिएक्शन दे रहे हैं। एक यूजर ने कमेंट करते हुए लिखा, 'विश्वास ही नहीं हो रहा कि वह ऐसा कैसे कर सकती है, किसी को उसकी मर्जी के बगैर छू सकते हैं'। तो वहीं दूसरे यूजर ने लिखा, 'ये कैसी हरकत थी अगर रणबीर की जगह कोई फीमेल स्टार होती तो?'
रणबीर कपूर का वर्कफ्रंट
रणबीर कपूर श्रद्धा कपूर के साथ 'तू झूठी मैं मक्कार' में नजर आएंगे। इस फिल्म का ट्रेलर हालही में रिलीज हो गया है, जिसे दर्शकों का अच्छा रिस्पॉन्स मिल रहा है। बता दें ये फिल्म रोमांटिक-कॉमेडी से भरपूर है। इस फिल्म के जरिए पहली बार श्रद्धा कपूर और रणबीर कपूर रोमांस करते नजर आएंगे। रणबीर कपूर बड़े पर्दे पर लंबे समय के बाद रोमांस-कॉमेडी फिल्म के साथ वापसी करने जा रहे हैं। यह फिल्म होली के मौके पर 8 मार्च 2023 को रिलीज होगी।